โฮจิจะ

โฮจิจะ () เป็น ชาเขียว ญี่ปุ่นประเภทหนึ่ง หมายถึงเครื่องดื่มที่ทำโดยนำใบชามาคั่ว โดยทั่วไปจะทำโดยนำเอา เซ็นจะ, บันจะ หรือ คูกิจะ มาคั่ว

โฮจิจะนั้นมีกลิ่นหอมเฉพาะตัว แทบไม่มีรสขมหรือฝาดเลย และมีรสชาติที่เบาบาง เนื่องจากมีความอ่อนโยนและสบายกระเพาะอาหาร จึงเหมาะสำหรับเป็นชาที่ดื่มในระหว่างมื้ออาหาร ธรรมเนียมการดื่มโฮจิจะนั้นจะแตกต่างกันไปในแต่ละภูมิภาค

โฮจิจะอาจทำจากใบชาคุณภาพสูงที่คัดสรรมาอย่างดีและมีราคาแพง แต่ก็ยังมีระดับต่ำกว่าเกียวกูโระและเซ็นจะ โดยทั่วไปจัดอยู่ในระดับเดียวกับ บันจะและ เก็มไมจะ และไม่ถือว่าเป็นชาญี่ปุ่นชั้นสูง อย่างไรก็ตาม ในเกียวโตซึ่งนิสัยการดื่มโฮจิจะได้ฝังรากลึกนั้นมักจะมีโฮจิจะคุณภาพสูงเสิร์ฟที่โต๊ะอาหารอย่างเป็นทางการในร้านอาหารแบบเรียวเต นอกจากนี้โฮจิจะมักให้ดื่มพร้อมกับอาหารเมื่อเข้ารับการรักษาในโรงพยาบาลหรือเพื่อเติมน้ำเมื่อเจ็บป่วย แต่ก็ต้องพิจารณาให้ดีด้วยเนื่องจากมีคาเฟอีนเช่นเดียวกับเซ็นจะ

อ้างอิง 

เครื่องดื่ม
ชาญี่ปุ่น